Sólová gitara

Sólová gitara (anglicky lead guitar) je gitarový part, ktorý hrá melódiu, sóla a alebo iba zvýrazňuje rytmickú sekciu. Gitarista, hrajúci tento part, sa nazýva sólový gitarista.

Sólovú gitaru využívajú hlavne žánre typu rock, heavy metal, blues, jazz alebo pop. Sólová gitara často spolupracuje s rytmickou gitarou (hrajúcou akordy a riffy), ku ktorej pridáva svoje linky.

Sóloví gitaristi využívajú stupnice, módy, arpeggio, licky a riffy pre vytváranie svojich liniek. Cieľom je vložiť melódiu na rytmické pozadie (tvorené väčšinou bicími, basou a rytmickou gitarou či inými nástrojmi). Preto by mala mať silnejší zvuk, väčší dozvuk a celkovo by mala byť viac prenikavá. Sólové gitary využívajú často veľmi skreslený zvuk. Niekedy sa o sólovej gitare tvrdí, že „spieva“.

 Známi sóloví gitaristi 
Jimi Hendrix – člen skupiny The Jimi Hendrix Experience v rokoch 1966 – 1970
Slash – bývalý člen skupiny Guns N’ Roses, v ktorej pôsobil v rokoch 1985 – 1996
Angus Young – spoluzakladateľ a od roku 1973 člen skupiny AC/DC
Brian May – spoluzakladateľ a od roku 1971 člen skupiny Queen
Jimmy Page – člen legendárnej skupiny Led Zeppelin v rokoch 1968 – 1980
George Harrison – bývalý člen skupiny The Beatles v rokoch 1960 – 1970
Kirk Hammett – od roku 1983 člen skupiny Metallica
David Gilmour – od roku 1968 člen skupiny Pink Floyd
Noel Gallagher – zakladateľ a člen skupiny Oasis v rokoch 1991 – 2009
Peter Buck – spoluzakladateľ a bývalý člen skupiny R.E.M.
John Frusciante – bývalý člen skupiny Red Hot Chili Peppers v rokoch 1988 – 2011
Tom Morello – bývalý člen skupiny Audioslave a člen skupiny Rage Against the Machine
John Norum – člen švédskej rockovej skupiny Europe
Ryan Peake – spoluzakladateľ a od roku 1995 člen skupiny Nickelback
Carlos Santana – spoluzakladateľ a od 1967 člen skupiny Santana
Emppu Vuorinen – spoluzakladateľ a od roku 1996 člen skupiny Nightwish
Ace Frehley – bývalý člen skupiny Kiss v rokoch 1973 – 1982
DJ Ashba – od roku 2009 člen skupiny Guns N’ Roses

 Pozri aj 
Elektrická gitara
Rytmická gitara

Kategória:Hudba
Kategória:Gitary

it:Chitarra#Chitarra solista